

**LIETUVOS RESPUBLIKOS APLINKOS MINISTRAS**

**ĮSAKYMAS**

**DĖL EUROPOS SĄJUNGOS APLINKOS IR KLIMATO POLITIKOS PROGRAMOS (LIFE) LĖŠOMIS FINANSUOJAMŲ PROJEKTŲ, KURIEMS APLINKOS MINISTERIJA NUMATO SKIRTI LIETUVOS RESPUBLIKOS VALSTYBĖS BIUDŽETO PROGRAMOS „BIOLOGINĖS ĮVAIROVĖS APSAUGA, KRAŠTOVAIZDŽIO TVARKYMAS IR IŠSAUGOJIMAS“ PRIEMONĖS, SKIRTOS EUROPOS SĄJUNGOS APLINKOS IR KLIMATO POLITIKOS PROGRAMAI (LIFE) ĮGYVENDINTI, BENDROJO FINANSAVIMO LĖŠŲ (2014 M. KVIETIMAS), GALUTINIO SĄRAŠO**

**PATVIRTINIMO**

2016 m. sausio 29 d. Nr. D1-62.

Vilnius

Atsižvelgdamas į Europos Sąjungos aplinkos ir klimato politikos programos (LIFE) bendrojo finansavimo lėšų skyrimo Europos Sąjungos aplinkos ir klimato politikos programos (LIFE) projektams ir paraiškų projektams finansuoti Europos Sąjungos aplinkos ir klimato politikos programos (LIFE) lėšomis teikimo Europos Komisijai tvarkos aprašo, patvirtinto Lietuvos Respublikos aplinkos ministro 2014 m. birželio 18 d. įsakymu Nr. D1-542 „Dėl Europos Sąjungos aplinkos ir klimato politikos programos (LIFE) bendrojo finansavimo lėšų skyrimo Europos Sąjungos aplinkos ir klimato politikos programos (LIFE) projektams ir paraiškų projektams finansuoti Europos Sąjungos aplinkos ir klimato politikos programos (LIFE) lėšomis teikimo Europos Komisijai tvarkos aprašo patvirtinimo“, 37.2 papunkčio reikalavimus ir į Baltijos aplinkos forumo 2015 m. gruodžio 17 d. raštu Nr.BEF4-1362 pateiktą prašymą:

1. Tvirtinu 2014 m. kvietimo Europos Sąjungos aplinkos ir klimato politikos programos (LIFE) lėšomis finansuojamų projektų (toliau – LIFE projektai), kuriems Aplinkos ministerija numato skirti Lietuvos Respublikos valstybės biudžeto programos „Biologinės įvairovės apsauga, kraštovaizdžio tvarkymas ir išsaugojimas“ priemonės, skirtos Europos Sąjungos aplinkos ir klimato politikos programai (LIFE) įgyvendinti, bendrojo finansavimo lėšų (toliau – Bendrojo finansavimo lėšos), galutinį sąrašą (pridedama).

2. Pavedu Aplinkos ministerijos Aplinkos projektų valdymo agentūrai sudaryti 2014 m. LIFE projektų bendrojo finansavimo sutartis su pareiškėjais.

Aplinkos ministras Kęstutis Trečiokas